થોડા દિવસો પહેલાં મા-બાપની ખબર પૂછવા આવેલા માનસે પોતાની મોટીબહેન સમક્ષ એક વિચાર રજૂ કર્યો કે, “દીદી, હજુ ચાર વર્ષ જેટલો ગાળો હું મમ્મી-પપ્પાને સમય આપી શકું તેમ નથી. મારી ફરજ છે કે મારે એમનું ધ્યાન રાખવું જોઈએ. પણ મારી કરિયર એટલી જ મહત્ત્વની છે. મમ્મીએ મારી કરિયર માટે ઓછો ભોગ નથી આપ્યો. એનું સપનું પૂરું કરવું એ પણ મારી ફરજ છે. જો તું આ વર્ષોમાં મમ્મી-પપ્પાને તારી સાથે રાખે તો હું કોઈ બોજા વગર ભણી શકું.”